மேலும் மும்தாஜ் எழுதிய மற்றொரு புகாரில், யாஷிகா தவிர மற்ற அனைவர் மீதும் குற்றம்சாட்டி இருந்தார். எங்க ஏரியா, உள்ள வராதே டாஸ்க்கின் போது, மும்தாஜ் சாப்பிடாமல் இருந்தார். இதற்கு போட்டியாளர்கள் எதிர்ப்பு தெரிவித்தனர். அதன் பின்னர் இதுகுறித்து கமலிடம் அவர்கள் குற்றம்சாட்டினர். எனவே அந்த டாஸ்க்கின் போது, யாரும் தன் பக்கம் இல்லை என்ற புகாரை முன்வைத்தார் மும்தாஜ். இதற்கு ஒவ்வொருவரும் விளக்கம் அளித்தனர். இதில் அனைவரும் பொறுமையாக பேச, மகத் மட்டும் குரலை உயர்த்தி பேசினார். இது போன்று தனித்து நின்று மற்றவர்கள் மேல் குற்றம்சாட்டுவதால்,ஒருவர் பிரபலமடைந்து விட முடியாது என்று மகத் கூறினார். உண்மையில் அப்படி செய்து தான் பிரபலமாக வேண்டும் என்ற நிலை மும்தாஜுக்கு இல்லை. இதனையே மும்தாஜும் கூறினார். அவருக்கு டேனியும், பாலாஜியும் ஆதரவாக பேசினர்.